এ নিয়ে প্রফেসর ডা.মামুন হুসাইনের ছাত্র, ডা. রাজিকুল ইসলাম রাজিব বলেন, ‘মানুষের মনের চিকিৎসা করেন তিনি। শুধু কাগজে ঔষধের নাম লিখে দেন না। সময় নিয়ে রোগীর সাথে গল্প করেন। রোগীর ভাষ্য মতে চেম্বারেই অর্ধেক অসুখ ভাল হয়ে যায়। স্যার শুধু একজন বড় মাপের চিকিৎসকই নন। একই সাথে তিনি একজন কথার জাদুকর। ঘন্টার পর ঘন্টা কথার জাদুতে শ্রোতাকে বশ করে রাখতে পারেন। শুদ্ধ উচ্চারণের বাগ্মীর প্রকৃষ্ট উদাহরণ তিনি।তবে সব কিছু ছাপিয়ে তিনি একজন লেখক। বড় মাপের কথা সাহিত্যিক। গল্প লিখেন, বাস্তব জীবনের গল্প। এবছর কথা সাহিত্যে বাংলা একাডেমী পুরষ্কারে তার নাম ভূষিত হয়েছে।আমি এবং স্যার একই গোষ্ঠীভুক্ত(চিকিৎসক) ।একারণে খুব ভাল লাগছে।ব্যধিগ্রস্থ মনটি শিহরিত হচ্ছে। মানব দেহের হাজারো কর্কট ব্যধির চিকিৎসা দিয়ে আর সাদা এপ্রোনে পুঁজ ও রক্ত মেখে আমরা গল্প লিখতে পারি,গল্প শোনাতে পারি।বাস্তব জীবনের গল্প।স্যারকে অনেক... অনেক....অনেক...অভিনন্দন।’